**Naziv i adresa ustanove**

**Program obrazovanja**

**za stjecanje mikrokvalifikacije**

**rukovanje viličarom u skladišnom prostoru**

**Mjesto i datum**

1. **OPĆI DIO**

|  |
| --- |
| **OPĆE INFORMACIJE O PROGRAMU OBRAZOVANJA** **ZA STJECANJE MIKROKVALIFIKACIJE** |
| **Sektor**  | Promet i logistika |
| **Naziv programa** | Program obrazovanja za stjecanje mikrokvalifikacije rukovanje viličarom u skladišnom prostoru |
| **Vrsta programa** | osposobljavanje |
| **Predlagatelj** | **Naziv ustanove** |  |
| **Adresa** |  |
| **Razina kvalifikacije/skupa ishoda učenja prema HKO-u** | SIU 1: Rukovanje viličarom u skladišnom prostoru (razina 3) |
| **Obujam u bodovima (CSVET)** | **7 CSVET**SIU 1: Rukovanje viličarom u skladišnom prostoru (7 CSVET) |
| **Dokumenti na temelju kojih je izrađen program obrazovanja za stjecanje kvalifikacija/skupova ishoda učenja (mikrokvalifikacija)**  |
| **Popis standarda zanimanja/skupova kompetencija** | **Popis standarda kvalifikacija /skupova ishoda učenja** | **Sektorski kurikulum** |
| **SZ Skladištar u logistici/Skladištarka u logistici**<https://hko.srce.hr/registar/standard-zanimanja/detalji/73> **SKOMP 1:** Rukovanje transportnom mehanizacijom u logističkom skladištu<https://hko.srce.hr/registar/skup-kompetencija/detalji/630>**SKOMP 2:** Manipuliranje robom u logističkom skladištu<https://hko.srce.hr/registar/skup-kompetencija/detalji/628> | **Skladištar u logistici / skladištarka u logistici (standard strukovnog dijela kvalifikacije)**<https://hko.srce.hr/registar/standard-kvalifikacije/detalji/490> **SIU 1**: Rukovanje viličarom u skladišnom prostoru<https://hko.srce.hr/registar/skup-ishoda-ucenja/detalji/13742>  |  |
| **Uvjeti za upis u program** | * Posjedovanje prethodne kvalifikacije na razini 1 HKO
* Navršenih najmanje 18 godina
* Liječničko uvjerenje medicine rada o zdravstvenoj sposobnosti za rukovanje viličarom u skladišnom prostoru.
 |
| **Uvjeti stjecanja programa (završetka programa)** | * Stečenih 7 CSVET bodova
* Uspješna završna provjera stečenih znanja usmenim i/ili pisanim provjerama
* Uspješna završna provjera vještine rukovanja viličarom u skladišnom prostoru, a temeljem unaprijed određenih kriterija vrednovanja postignuća.

O završnoj provjeri vodi se zapisnik i provodi ju tročlano povjerenstvo.Svakom polazniku nakon uspješno završene završne provjere izdaje se Uvjerenje o osposobljavanju za stjecanje mikrokvalifikacije rukovanje viličarom u skladišnom prostoru. |
| **Trajanje i načini izvođenja nastave** | Program obrazovanja za stjecanje mikrokvalifikacije rukovanje viličarom u skladišnom prostoru provodi se redovitom nastavom u trajanju od **175 sati**, uz mogućnost izvođenja teorijskog dijela programa na daljinu, u realnom vremenu.Ishodi učenja ostvaruju se dijelom vođenim procesom učenja i poučavanja u trajanju od **30 sati**, najvećim dijelom učenjem temeljenom na radu u trajanju od **130 sati**, a dijelom samostalnim aktivnostima polaznika u trajanju od **15 sati** (proučavanje dodatne literature, izrada seminarskog rada). temeljeno na radu obuhvaća izvršenje konkretnih radnih zadaća. Kod polaznika se potiče razvijanje samostalnosti i odgovornosti u izvršenju radnih zadaća kao i razvijanje suradničkih odnosa s ostalim sudionicima u zajedničkom radu te stvaranje budućih kvalitetnih poslovnih odnosa. |
| **Horizontalna prohodnost**  |  |
| **Vertikalna prohodnost** |  |
| **Materijalni uvjeti i okruženje za učenje koji su potrebni za izvedbu programa** | <https://hko.srce.hr/registar/skup-ishoda-ucenja/detalji/13742>  |
| **Kompetencije koje se programom stječu**  |
| 1. Samostalno manipulirati robom, pakirati, ambalažirati i označavati robu sukladno internim procedurama i svojstvima robe
2. Znati postupke i redoslijed izvođenja radnji pri manipulaciji robom u skladištu
3. Samostalno odabrati i pravilno koristiti odgovarajuća sredstava i opremu za provedbu radnih aktivnosti na robi u skladištu
4. Odabrati prekrcajnu mehanizaciju sukladno značajkama tereta
5. Samostalno i odgovorno rukovati ručnom mehanizacijom i motornim viličarom pri premještanju robe
 |
| **Preporučeni načini praćenja kvalitete i uspješnosti izvedbe programa**  | U procesu praćenja kvalitete i uspješnosti izvedbe programa obrazovanja primjenjuju se sljedeće aktivnosti:* provodi se istraživanje i anonimno anketiranje polaznika o izvođenju nastave, literaturi i resursima za učenje, strategijama podrške polaznicima, izvođenju i unapređenju procesa učenja i poučavanja, radnom opterećenju polaznika (CSVET), provjerama znanja, te komunikaciji s nastavnicima
* provodi se istraživanje i anketiranje nastavnika o istim pitanjima navedenim u prethodnoj stavci
* provodi se analiza uspjeha, transparentnosti i objektivnosti provjera i ostvarenosti ishoda učenja
* provodi se analiza materijalnih i kadrovskih uvjeta potrebnih za izvođenje procesa učenja i poučavanja

Rezultatima anketa dobiva se pregled uspješnosti izvedbe programa, kao i procjena kvalitete nastavničkog rada.Postupci vrednovanja usmjereni su na praćenje i provjeru postignuća prema ishodima učenja. Ono se provodi usmenim i pisanim provjerama znanja te provjerama stečenih vještina polaznika u rukovanju viličarom u skladišnom prostoru, a na temelju unaprijed određenih kriterija vrednovanja postignuća. |
| **Datum revizije programa** |  |

1. **MODULI I SKUPOVI ISHODA UČENJA**

|  |  |  |  |  |  |
| --- | --- | --- | --- | --- | --- |
| **Redni broj** | **NAZIV MODULA** | **POPIS SKUPOVA ISHODA UČENJA** | **Razina** | **Obujam CSVET** | **Broj sati** |
| **VPUP** | **UTR** | **SAP** | **UKUPNO** |
| **1.** | **RUKOVANJE VILIČAROM U SKLADIŠNOM PROSTORU** | Rukovanje viličarom u skladišnom prostoru | 3 | 7 | 30 | 130 | 15 | 175 |
|  Ukupno:  | **7** | **30** | **130** | **15** | **175** |

*VPUP – vođeni proces učenja i poučavanja*

*UTR – učenje temeljeno na radu*

*SAP– samostalne aktivnosti polaznika*

1. **RAZRADA MODULA I SKUPOVA ISHODA UČENJA**

|  |  |
| --- | --- |
| **NAZIV MODULA** | **RUKOVANJE VILIČAROM U SKLADIŠNOM PROSTORU** |
| **Šifra modula** |  |
| **Kvalifikacije nastavnika koji sudjeluju u realizaciji modula** | <https://hko.srce.hr/registar/skup-ishoda-ucenja/detalji/13742>  |
| **Obujam modula (CSVET)** | **7 CSVET**SIU 1: Rukovanje viličarom u skladišnom prostoru (7 CSVET) |
| **Načini stjecanja ishoda učenja (od – do, postotak)** | **Vođeni proces učenja i poučavanja** | **Oblici učenja temeljenog na radu** | **Samostalne aktivnosti polaznika** |
| 30 sati (17%) | 130 sati (74%) | 15 sati (9%) |
| **Status modula****(obvezni/izborni)** | obvezni |
| **Cilj (opis) modula**  | Cilj modula je polaznicima omogućiti stjecanje znanja i vještina potrebnih za rukovanje viličarom u skladišnom prostoru primjenom digitalnih tehnologija na ekološki prihvatljiv način uz korištenje zelenih energija.Rukovanje viličarom u skladišnom prostoru temelji se na korištenju digitalnih i zelenih tehnologija: digitalnih u dijelu rukovanja i upravljanja uz korištenje odgovarajućih tehnologija, a zelenih u dijelu korištenja ekološki prihvatljivih načina pogona viličara u skladišnom prostoru.Polaznici će biti osposobljeni za rukovanje viličarom u skladišnom prostoru u dijelu pripreme viličara za rad, rukovanje viličarom pri zahvatu prenošenju i odlaganju različitih vrsta tereta, provođenje pregleda viličara, utvrđivanje i prijavljivanje kvarova na viličaru, korištenje tehničke dokumentacije viličara kao i korištenje sredstava osobne zaštite u skladu s pravilima i propisima zaštite na radu u skladištima i pri rukovanju viličarom. |
| **Ključni pojmovi** | *viličar, prenošenje, odlaganje, dnevno održavanje, kvar, tehnička dokumentacija, robno skladište, digitalne tehnologije, zelene energije, propisi iz zaštite na radu* |
| **Oblici učenja temeljenog na radu** | * Ishodi učenja navedeni u skupu ishoda učenja Rukovanje viličarom u skladišnom prostoru impliciraju stjecanje većim dijelom vještina, a manjim dijelom znanja povezanih s rukovanjem viličarom u skladišnom prostoru. Stoga je učenje temeljeno na radu integrirano u program obrazovanja uz primjenu stvarnih zadataka u poslovnome sektoru.
* Oblik učenja temeljenog na radu u ovome programu jest učenje na radnom mjestu koje uključuje razdoblja učenja na radnome mjestu kod poslodavca.
* Polaznik provodi pripremu i dnevni pregled, te dnevno održavanje viličara.
* Polaznik rukuje motornim viličarom: samostalno zahvaća, prenosi, odlaže robu u robnom skladištu uz korištenje digitalnih tehnologija
* Polaznik se prije rada upoznaje s tehničku dokumentacijom viličara (u programu unutar *VPUP* - 6 sati) i služi se s njom.

Polaznik je (u programu unutar *VPUP* - 6 sati) stekao osnovna znanja i vještine zaštite na radu, zaštite od požara i pružanje prve pomoći, te prilikom rada primjenjuje propise o sigurnosti strojeva , zaštite na radu i korištenju ekološki prihvatljivih oblika energije. |
| **Literatura i specifična nastavna sredstva potrebna za realizaciju modula** | Preporučena literatura:1. Kardum, H. (2020): Priručnik za rukovatelja viličarom, HD usluge, d.o.o., Zagreb
2. Hinić, I. (2018): Rad na siguran način s viličarom, Završni rad, Veleučilište u Karlovcu, Karlovac
3. Čevra, A. (2003): Motori i motorna vozila 1, Školska knjiga, Zagreb
4. Rogić, K. (2011): Unutrašnji transport i skladištenje – nastavni materijali, Fakultet prometnih znanosti, Zagreb
5. Dundović, Č., Hess, S. (2007): Unutarnji transport i skladištenje, Pomorski fakultet u Rijeci, Rijeka
6. Golac, B. (2007): Organizacija i prijevoz tereta u cestovnom prometu, Škola za cestovni promet, Zagreb
7. Bolf, I. i dr. (2011): Zaštita na radu, Andragoško učilište Zvonimir, Zagreb
8. Đukić, G. (2014): Tehnička logistika – nastavni materijali, Fakultet strojarstva i brodogradnje, Zagreb
9. Zaštita na radu (2007): Priručnik za nastavnike srednjih strukovnih škola, Andragoško učilište Zvonimir, Zagreb
10. Pravilnik o zaštiti na radu za mjesta rada (NN, Br. 29/13.)
11. Pravilnik o uporabi osobnih zaštitnih sredstava (NN, Br. 39/06.)
12. Pravilnik o zaštiti na radu pri utovaru i istovaru tereta (NN, Br. 49/86.)
 |

|  |  |
| --- | --- |
| **Skup ishoda učenja iz SK-a, obujam** | **Rukovanje viličarom u skladišnom prostoru, 7 CSVET** |
| **Ishodi učenja** |
| 1. Provesti dnevni pregled, dnevno održavanje i prijavu kvara viličara
2. Koristiti tehničku dokumentaciju viličara
3. Primijeniti propise o sigurnosti strojeva i o poslovima s posebnim uvjetima rada
4. Upravljati viličarom pri zahvatu, prenošenju i odlaganju robe u skladišnom prostoru
5. Provesti pripremu viličara za rad
 |
| **Dominantan nastavni sustav i opis načina ostvarivanja SIU** |
| Dominantni nastavni sustav modula Rukovanje viličarom u skladišnom prostoru je učenje temeljeno na radu.Prije procesa učenja temeljenog na radu, vođenim procesom učenja i poučavanja polaznik će steći teorijska znanja o viličaru, namjeni viličara, vrstama i konstrukciji, dnevnom pregledu i održavanju viličara; tehničkom dokumentacijom viličara; a neizostavno i sa propisima na poslovima s posebnim uvjetima rada, kao i sa propisima o korištenju ekološki prihvatljivih oblika energije za pokretanje viličara te propisima povezanim sa zaštitom na radu.Nakon provedenog vođenog procesa učenja i poučavanja, polaznik će dobiti jasne upute za korištenje, rukovanje, održavanje i servisiranje viličara te će usvojiti načine korištenja radne, servisne i tehničke dokumentacije. Učenjem temeljenom na radu, kod poslodavca, na radnom mjestu polaznik se postupno uvodi u svijet rada te mu se omogućuje sudjelovanje u radnome procesu u kontroliranim uvjetima sve dok ne stekne potpune kompetencije za samostalan rad. |
| **Nastavne cjeline/teme** | * Digitalne tehnologije za rukovanje viličarom
* Ekologija u logističkom skladištu
* Priprema viličara za rad
* Upravljanje viličarom u skladišnom prostoru
* Održavanje i servisiranje viličara
* Radna, servisna i tehnička dokumentacija viličara
* Izvori opasnosti i mjere zaštite na radu kod rukovanja viličarom
 |
| **Načini i primjer vrjednovanja skupa ishoda učenja** |
| Ishodi učenja provjeravaju se usmeno i/ili pisano i/ili vježbom i/ili problemskim zadatkom i/ili projektnim zadatkom.**Radna situacija:**Prema preuzetoj otpremnici potrebno je uskladištenu robu prenijeti viličarom na teretno vozilo koje se nalazi na utovarnoj rampi. Pritom je potrebno pripremiti viličar za rad, identificirati robu, provjeriti stanje i količinu robe, pravilno zahvatiti transportnu jedinicu, prenijeti sigurnom putanjom do utovarne rampe, smjestiti na odgovarajuće mjesto u teretnom prostoru vozila i dokumentirati provedenu aktivnost. U provedbi aktivnosti potrebno je koristiti odgovarajuća zaštitna sredstva i demonstrirati pružanje prve pomoći pri nagnječenju ekstremiteta**.****Vrednovanje:** Pomoću unaprijed definiranih kriterija za elemente vrednovanja (kod poslova pripremanja viličara za rad, rukovanja viličarom u različitim uvjetima rada u skladišnim prostorima, nadzor nad radom viličara, postupke održavanja viličara, primjenu mjera zaštite na radu te pružanje osnovne prve pomoći ozlijeđenima) vrednuje se uradak polaznika. Osim vrednovanja praktičnog uratka polaznika, vrednuje se i pisana/usmena provjera stručnih sadržaja prema planiranim ishodima učenja. |
| **Prilagodba iskustava učenja za polaznike/osobe s invaliditetom** |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* |

**\*Napomena:**

*Riječi i pojmovni sklopovi koji imaju rodno značenje korišteni u ovom dokumentu (uključujući nazive kvalifikacija, zvanja i zanimanja) odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno u jednini ili množini.*

**Broj i datum mišljenja na program (popunjava Agencija):**

|  |  |
| --- | --- |
| KLASA: |  |
| URBROJ: |  |
| Datum izdavanja mišljenja na program: |  |